

ΠΡΟΓΡΑΜΜΑ ΕΚΔΡΟΜΗΣ 02/02/2025

Αναχώρηση από Κόρινθο με προορισμό την πόλη της Καλαμάτας όπου σήμερα γιορτάζουν μία από τις μεγαλύτερες εορτές του Ορθόδοξου Χριστιανισμού, την Υπαπαντή του Κυρίου. Η Καλαμάτα, αλλά και όλη η Μεσσηνία, γιορτάζει την ημέρα της Υπαπαντής του Σωτήρος με λαμπρότητα και πανηγυρισμούς. Από τα σημαντικότερα σημεία του ναού είναι η θαυματουργή εικόνα της Παναγίας, η επονομαζόμενη ‘Παναγία Υπαπαντή’, η οποία είναι προστάτιδα και πολιούχος της Καλαμάτας. Σύμφωνα με τον θρύλο η εικόνα βρέθηκε την περίοδος της τουρκοκρατίας από έναν σταβλίτη, μετά από ένα όραμα που είδε. Ελεύθερος χρόνος για προσκύνημα και για να συμμετέχουμε στην περιφορά της εικόνας.

Έπειτα θα έχουμε ελεύθερο χρόνο για φαγητό στην παραλία της Καλαμάτας. Ο παραλιακός δρόμος της Καλαμάτας, η Λεωφόρος Ναυαρίνου, είναι ένα από τα πιο πολυσύχναστα μέρη της πόλης, ειδικά όταν ο καιρός είναι καλός. Εκτείνεται σε ένα μήκος περίπου 4 χιλιομέτρων και αποτελεί ένα από τα ομορφότερα σημεία της πόλης για βόλτα, ποδηλατάδα και φυσικά δροσερές βουτιές. Η Λεωφόρος Ναυαρίνου διαθέτει μεγάλα πεζοδρόμια με φοίνικες σε όλο το παραλιακό μήκος της.

Κατά μήκος της παραλίας βρίσκονται πάρα πολλά  εστιατόρια, ψαροταβέρνες, καφετέριες.

Το απόγευμα επιστροφή στην Κόρινθο.

*ΚΑΛΟ ΤΑΞΙΔΙ!*